stanford-oval/wikipedia huggingface dataset:
Metsien miehet

| Metsien miehet> Ax Men |
| --- | --- |

Tyyli:  Dokumentti, Tosi-TV
Kestoaika:  40-45 min
Luoja(t):  Thom Beers
Pääosissa:  Jay Browning Darrell Holthusen Melvin Lardy Mike Pihl Jesse Browning Duane Dethlefs
Alkuperämaa:   Yhdysvallat
Alkuperäiskieli:  englanti
Verkko:   History
Esitetty:  9. maaliskuuta 2008 –
Jaksoja:  25
Tuotanto
Tuottaja(t):  Thom Beers, Dolores Gavin
Käsikirjoittaja(t):  Geoff Miller, Sarah Whalen
Tuotantoyhtiö(t):  Original Productions History
Aiheesta muualla
Virallinen sivusto
IMDb 
Metsien miehet (engl. Ax Men) on yhdysvaltalainen, History-kanavan tuottama tosi-tv-pohjainen dokumenttisarja. Se kertoo luoteis-Oregonissa, Washingtonissa ja Montanassa urakoivista metsänhakkuuporukoista, jotka kohtaavat työssään monenlaisia vaaroja. Sarjan punaisena lankana on tiimien keskinäinen kilpailu siitä, kuka toimittaa eniten kuormia 60 päivää kestävän hakkuukauden loppuun mennessä sahalle.
Metsien miehet -sarjan syntyminen on seurausta tuottaja Thom Beersin aikaisemmin History-kanavalle tuottamasta Rekkakuskit jäällä -sarjasta. Rekkakuskit jäällä oli yllätysmenestys saavuttaen kanavan 12-vuotisen historian suurimmat katsojamäärät. Sarjoilla on paljon yhteistä: molemmissa seurataan vaarallista työtä tekeviä miehiä sekä formaattiin kuuluu keskinäinen kilpailu kuljetettujen kuormien määrästä.
Suomessa sarjaa on esittänyt Jim tv alkaen 18. maaliskuuta 2011. Yhdysvalloissa esitettiin sarjan toinen tuotantokausi 2. maaliskuuta 2009 – 18. toukokuuta 2009. Sarjaa on kuvattu kymmenen kautta.
Kilpailevat ryhmät

J.M. Browning Logging
Stump-Branch Logging
Pihl Logging
Gustafson Logging
Jaksot

Man vs. Mountain
Risk and Reward
Storm Season Strikes
The Big Hit
Market Meltdown
Reversal of Fortune
The Close Call
Loggers Under Fire
A Logger's Thanksgiving
Black Friday
Storm of the Century
The Toughest Season
Picking Up the Pieces
The Final Haul
DVD-julkaisut

| Nimi | Yhdysvallat (R1) | Iso-Britannia (R2) |
| --- | --- | --- |
| 1. tuotantokausi | 26. elokuuta 2008 | - |
Melodifestivalen 2014

| Eurovision laulukilpailu 2014  Ruotsin euroviisukarsinta> Melodifestivalen 2014 |
| --- | --- |
Päivämäärä:  1. helmikuuta - 8. maaliskuuta 2014
Tapahtumapaikat:  Malmö Arena Cloetta Center Scandinavium Fjällräven Center Sparbanken Lidköping Arena Friends Arena
Juontaja(t):  Nour El-Refai Anders Jansson
Kappaleiden määrä
Alkukarsinnoissa:  32
Voittaja:  Sanna Nielsen ”Undo”
Ruotsi Eurovision laulukilpailussa Virallinen verkkosivusto 
 ◄ 2013  2015 ► 
Melodifestivalen 2014 oli Ruotsissa 1. helmikuuta – 8. maaliskuuta 2014 järjestetty laulukilpailu, jossa valittiin Ruotsin edustaja vuoden 2014 Eurovision laulukilpailuun. Kilpailun voitti Sanna Nielsen kappaleella Undo, joka sijoittui kansainvälisessä Eurovision laulukilpailussa kolmanneksi.
Kilpailun kulku

Kilpailu alkoi neljällä alkukarsinnalla, joissa jokaisessa kisasi kahdeksan kappaletta, joita puhelinäänestäjät äänestivät kaksikierroksisessa äänestyksessä. Ensimmäisen kierroksen jälkeen kolme vähiten ääniä saanutta kappaletta putosivat, minkä jälkeen jäljellä olevien kappaleiden kesken äänestystä jatkettiin. Kahden kierrosten äänten yhteismäärällä mitattuna kaksi eniten ääniä saanutta jatkoi suoraan finaaliin ja seuraavat kaksi toiseen mahdollisuuteen.
Kilpailun kulku > 1. semifinaali

Ensimmäinen semifinaali kilpailtiin 1. helmikuuta Malmö Arenalla Malmössä.
| Numero | Artisti | Kappale | Tekijä(t) | Äänet> Kierros 1 | Äänet> Kierros 2 | Äänet> Yht. | Sija | Tulos |
| --- | --- | --- | --- | --- | --- | --- | --- | --- |
| 1 | Yohio | "To the End" | Andreas Johnson, Johan Lyander, Peter Kvint, Yohio | 55 826 | 61 393 | 117 219 | 1 | Finaaliin |
| 2 | Mahan Moin | "Aleo" | Mahan Moin, Anderz Wrethov | 6 943 | — | 6 943 | 7 |  |
| 3 | Linus Svenning | "Bröder" | Fredrik Kempe | 29 464 | 31 268 | 60 732 | 4 | Toinen mahdollisuus |
| 4 | Elisa Lindström | "Casanova" | Ingela "Pling" Forsman, Bobby Ljunggren, Jimmy Jansson | 18 143 | 19 171 | 37 314 | 5 |  |
| 5 | Alvaro Estrella | "Bedroom" | Jakke Erixson, Jon Bordon, Loren Francis, Kristofer Östergren | 14 386 | — | 14 386 | 6 |  |
| 6 | Ellen Benediktson | "Songbird" | Sharon Vaughn, Johan Fransson, Tim Larsson, Tobias Lundgren | 43 619 | 55 825 | 99 444 | 2 | Finaaliin |
| 7 | Sylvester Schlegel | "Bygdens son" | Sylvester Schlegel | 5 934 | — | 5 934 | 8 |  |
| 8 | Helena Paparizou | "Survivor" | Bobby Ljunggren, Henrik Wikström, Karl-Ola Kjellholm, Sharon Vaughn | 32 141 | 38 297 | 70 438 | 3 | Toinen mahdollisuus |
Kilpailun kulku > 2. semifinaali

Toinen semifinaali kilpailtiin 8. helmikuuta Cloetta Centerissä Linköpingissä.
| Numero | Artisti | Kappale | Lauluntekijä(t) | Äänet> Kierros 1 | Äänet> Kierros 2 | Äänet> Yht. | Sija | Tulos |
| --- | --- | --- | --- | --- | --- | --- | --- | --- |
| 1 | JEM | "Love Trigger" | Thomas G:son, Peter Boström, Julimar "J-Son" Santos | 18 790 | 26 872 | 45 662 | 4 | Toinen mahdollisuus |
| 2 | The Refreshments | "Hallelujah" | Joakim Arnell | 18 417 | 19 234 | 37 651 | 5 |  |
| 3 | Manda | "Glow" | Joy Deb, Linnea Deb, Melanie Wehbe, Charlie Mason | 10 964 | — | 10 964 | 8 |  |
| 4 | Panetoz | "Efter solsken" | Johan Hirvi, Mats Lie Skåre, Nebeyu Baheru, Njol Badjie, Pa Modou Badjie | 25 986 | 31 415 | 57 401 | 2 | Finaaliin |
| 5 | Pink Pistols | "I Am Somebody" | Joakim Törnqvist, Nestor Geli, Per Ivar Hed, Susie Päivärinta, Tord Bäckström | 11 435 | — | 11 435 | 7 |  |
| 6 | Sanna Nielsen | "Undo" | Fredrik Kempe, David Kreuger, Hamed "K-One" Pirouzpanah | 52 542 | 57 050 | 109 592 | 1 | Finaaliin |
| 7 | Little Great Things | "Set Yourself Free" | Charlie Grönvall, Cristoffer Wernqvist, Felix Grönvall, Adam Dahlström | 15 183 | — | 15 183 | 6 |  |
| 8 | Martin Stenmarck | "När änglarna går hem" | Andreas Öhrn, Alexander Bard, Martin Stenmarck, Peter Boström | 20 981 | 30 916 | 51 897 | 3 | Toinen mahdollisuus |
Kilpailun kulku > 3. semifinaali

Kolmas semifinaali kilpailtiin 15. helmikuuta Scandinaviumissa Göteborgissa.
| numero | Artisti | Kappale | Lauluntekijä(t) | Äänet> Kierros 1 | Äänet> Kierros 2 | Äänet> Yht. | Sija | Tulos |
| --- | --- | --- | --- | --- | --- | --- | --- | --- |
| 1 | Outtrigger | "Echo" | Joy Deb, Linnea Deb, Anton Malmberg Hård af Segerstad, Outtrigger | 18 713 | 19 873 | 38 586 | 4 | Toinen mahdollisuus |
| 2 | EKO | "Red" | Joy Deb, Linnea Deb, Anna Lidman, Hannes Lundberg, Michael Ottosson | 9 053 | — | 9 053 | 8 |  |
| 3 | Oscar Zia | "Yes We Can" | Fredrik Kempe, David Kreuger, Hamed "K-One" Pirouzpanah | 29 790 | 30 945 | 60 735 | 1 | Finaaliin |
| 4 | Shirley Clamp | "Burning Alive" | Bobby Ljunggren, Marcos Ubeda, Sharon Vaughn, Henrik Wikström | 12 617 | — | 12 617 | 6 |  |
| 5 | State of Drama | "All We Are" | Göran Werner, Sanken Sandqvist, Emil Gullhamn, Sebastian Hallifax | 24 262 | 18 581 | 42 843 | 3 | Toinen mahdollisuus |
| 6 | CajsaStina Åkerström | "En enkel sång" | CajsaStina Åkerström | 10 789 | — | 10 789 | 7 |  |
| 7 | Ace Wilder | "Busy Doin' Nothin'" | Ace Wilder, Joy Deb, Linnea Deb | 19 105 | 24 599 | 43 704 | 2 | Finaaliin |
| 8 | Dr. Alban & Jessica Folcker | "Around the World" | Dr. Alban, Jakke Erixson, Karl-Ola Kjellholm | 18 041 | 19 689 | 37 730 | 5 |  |
Kilpailun kulku > 4. semifinaali

Neljäs semifinaali kilpailtiin 22. helmikuuta Fjällräven Centerissä Örnsköldsvikissa.
| Numero | Artisti | Kappale | Lauluntekijä(t) | Äänet> Kierros 1 | Äänet> Kierros 2 | Äänet> Yht. | Sija | Tulos |
| --- | --- | --- | --- | --- | --- | --- | --- | --- |
| 1 | Alcazar | "Blame It on the Disco" | Fredrik Kempe, David Kreuger, Hamed "K-One" Pirouzpanah | 42 061 | 55 392 | 97 453 | 1 | Finaaliin |
| 2 | I.D.A | "Fight Me If You Dare" | Albin Nicklasson, Nicklas Laine, Louise Frick Sveen | 10 578 | — | 10 578 | 6 |  |
| 3 | Janet Leon | "Hollow" | Karl-Ola Kjellholm, Jimmy Jansson, Louise Winter | 8 307 | — | 8 307 | 8 |  |
| 4 | Ammotrack | "Raise Your Hands" | Jari Kujansuu, Thomas Johansson, Calle Kindbom, Mikael de Bruin | 20 425 | 21 202 | 41 627 | 4 | Toinen mahdollisuus |
| 5 | Josef Johansson | "Hela natten" | Peter Boström, Thomas G:son, Josef Johansson, Peo Thyrén | 9 953 | — | 9 953 | 7 |  |
| 6 | Linda Bengtzing | "Ta mig" | Nicke Borg, Jojo Borg Larsson | 15 239 | 15 861 | 31 100 | 5 |  |
| 7 | Ellinore Holmer | "En himmelsk sång" | Ellinore Holmer, Vanna Rosenberg, Åsa Schmalenbach, Josefina Sanner, Henrik Wikström, Amir Aly | 21 411 | 24 465 | 45 876 | 3 | Toinen mahdollisuus |
| 8 | Anton Ewald | "Natural" | John Lundvik | 39 105 | 32 570 | 71 675 | 2 | Finaaliin |
Kilpailun kulku > Toinen mahdollisuus

Toinen mahdollisuus kilpailtiin 1. maaliskuuta Sparbanken Lidköping Arenalla Lidköpingissä. Toisessa mahdollisuudessa kilpaili kahdeksan kappaletta, joista puhelinäänestäjät ensin äänestivät neljä toiselle kierrokselle. Neljä toisen kierroksen kappaletta jaettiin kahteen kappalepariin, joista kummastakin toinen äänestettiin finaaliin.
Kilpailun kulku > Toinen mahdollisuus > Ensimmäinen kierros

| Numero | Artisti | Kappale | Äänet> Kierros 1 | Äänet> Kierros 2 | Äänet> Yht. | Sija | Tulos |
| --- | --- | --- | --- | --- | --- | --- | --- |
| 1 | Ammotrack | "Raise Your Hands" | 16 998 | — | 16 998 | 8 |  |
| 2 | Linus Svenning | "Bröder" | 45 657 | 49 295 | 94 952 | 1 | Toinen kierros |
| 3 | JEM | "Love Trigger" | 28 626 | — | 28 626 | 6 |  |
| 4 | State of Drama | "All We Are" | 29 352 | 22 150 | 51 502 | 5 |  |
| 5 | Ellinore Holmer | "En himmelsk sång" | 17 685 | — | 17 685 | 7 |  |
| 6 | Martin Stenmarck | "När änglarna går hem" | 30 681 | 26 366 | 57 047 | 4 | Toinen kierros |
| 7 | Helena Paparizou | "Survivor" | 47 161 | 44 411 | 91 572 | 2 | Toinen kierros |
| 8 | Outtrigger | "Echo" | 33 876 | 27 083 | 60 959 | 3 | Toinen kierros |
Kilpailun kulku > Toinen mahdollisuus > Toinen kierros

| Pari | Numero | Artisti | Kappale | Äänet | Tulos |
| --- | --- | --- | --- | --- | --- |
| I | 1 | Outtrigger | "Echo" | 51 627 |  |
| I | 2 | Helena Paparizou | "Survivor" | 123 859 | Finaaliin |
| II | 1 | Linus Svenning | "Bröder" | 77 706 | Finaaliin |
| II | 2 | Martin Stenmarck | "När änglarna går hem" | 71 844 |  |
Kilpailun kulku > Finaali

Finaali pidettiin 8. maaliskuuta Friends Arenalla Solnassa. Voittajan valitsivat yhdessä 11 maassa kokoontuneet raadit sekä puhelinäänestäjät.
| Numero | Artisti | Kappale | Raatiäänet | Puhelinäänet> Äänet | Puhelinäänet> Osuus | Puhelinäänet> Pisteet | Yht> .Yht. | Sija |
| --- | --- | --- | --- | --- | --- | --- | --- | --- |
| 1 | Anton Ewald | "Natural" | 4 | 35 208 | 3,0% | 14 | 18 | 10 |
| 2 | Ellen Benediktson | "Songbird" | 31 | 75 748 | 6,4% | 30 | 61 | 7 |
| 3 | Alcazar | "Blame It on the Disco" | 62 | 120 654 | 10,1% | 48 | 110 | 3 |
| 4 | Oscar Zia | "Yes We Can" | 32 | 52 844 | 4,3% | 21 | 53 | 8 |
| 5 | Linus Svenning | "Bröder" | 46 | 93 974 | 7,9% | 37 | 83 | 5 |
| 6 | Helena Paparizou | "Survivor" | 57 | 67 366 | 5,6% | 27 | 84 | 4 |
| 7 | Yohio | "To the End" | 39 | 109 363 | 9,3% | 43 | 82 | 6 |
| 8 | Sanna Nielsen | "Undo" | 90 | 307 788 | 25,8% | 122 | 212 | 1 |
| 9 | Panetoz | "Efter solsken" | 15 | 45 614 | 3,8% | 18 | 33 | 9 |
| 10 | Ace Wilder | "Busy Doin' Nothin'" | 97 | 283 831 | 23,8% | 113 | 210 | 2 |
Kilpailun kulku > Finaali > Maakohtaiset raatiäänet

| Numero | Kappale |  Tanska |  Viro |  Ranska |  Saksa |  Israel |  Italia |  Malta |  Alankomaat |  Venäjä |  Espanja |  Iso-Britannia | Yht>  |
| --- | --- | --- | --- | --- | --- | --- | --- | --- | --- | --- | --- | --- | --- |
| 1 | "Natural" |  |  |  |  | 1 |  | 2 |  |  | 1 |  | 4 |
| 2 | "Songbird" |  | 4 | 1 | 4 |  | 6 |  | 10 | 2 | 2 | 2 | 31 |
| 3 | "Blame It on the Disco" |  |  | 12 | 8 | 8 | 10 | 6 | 6 |  |  | 12 | 62 |
| 4 | "Yes We Can" | 1 |  |  | 1 |  | 4 | 8 |  | 4 | 6 | 8 | 32 |
| 5 | "Bröder" | 2 | 12 | 6 | 12 | 2 |  |  | 1 | 10 |  | 1 | 46 |
| 6 | "Survivor" | 8 | 2 | 4 | 6 | 6 | 2 | 12 | 2 | 1 | 10 | 4 | 57 |
| 7 | "To the End" | 10 | 8 | 2 |  | 4 | 1 | 4 |  | 6 | 4 |  | 39 |
| 8 | "Undo" | 6 | 6 | 10 | 10 | 10 | 8 | 10 | 4 | 8 | 12 | 6 | 90 |
| 9 | "Efter solsken" | 4 | 1 |  | 2 |  |  |  | 8 |  |  |  | 15 |
| 10 | "Busy Doin' Nothin'" | 12 | 10 | 8 |  | 12 | 12 | 1 | 12 | 12 | 8 | 10 | 97 |
Kauhujen tunneli

| Kauhujen tunneli> The Killer Mine.Alkuperäisteos |
| --- | --- |
Kirjailija:  Hammond Innes
Kieli:  englanti
Genre:  jännitysromaani
Suomennos
Suomentaja:  Risto Kalliomaa
Kustantaja:  Nide
Julkaistu:  1953
Sivumäärä:  246
Löydä lisää kirjojaKirjallisuuden teemasivulta
Kauhujen tunneli (engl. The Killer Mine) on Hammond Innesin vuonna 1947 julkaistu romaani.
Tarinan kertoja Jim Pryce on sotilaskarkuri joka astuu maihin Cornwallin rannikolla pienestä salakuljetusaluksesta. Hän on rahaton ja yrittää selvittää kadonneen äitinsä kohtaloa; hän saa yhteyden paikalliseen salakuljetuspäällikkö Manackiin joka tarjoaa hänelle majapaikan ja työtä; hänellä on suunnitelma kaivaa merestä tunneli suljettuun Wheal Garth -tinakaivokseen salakuljetusta varten. Pryce suostuu ja miehet laskeutuvat kaivokseen; työ alkaa vauhdilla.
Pahaksi pulmaksi tulee Manackin iäkäs isä joka väittää että kaivoksessa on valtavat määrät tinaa jota ei saisi hukuttaa; oma pulmansa on se että paljastuu kauhea totuus: Prycen äiti oli karannut juuri vanhuksen kanssa miehensä ja poikansa luota kun kuvitteli rakastuneensa tähän. Vanha cornwallilainen vain käytti naista hyväkseen ja piti vankinaan; naisen kuolema oli omituinen ja meni lopulta onnettomuutena.  Hänen jäähyväiskirjeensä jonka uskollinen palvelustyttö Kitty oli kätkenyt vanhukselta on Prycelle järkytys; nyt hän vannoo vanhukselle päin naamaa että äitinsä vuoksi hän tuhoaa kaivoksen!
Manack lupaa Prycelle vakituisen paikan Italiassa ja maksaa tälle lupaamansa. Tästä alkaa raju ja pitkä kamppailu maan alla ja päällä; Manack itse saa surmansa sortumassa, miehet hukkuvat hissikuiluun veden täyttäessä kaivoksen ja vanhus jää yksin kuolemaan lukon takana talossaan. Pryce ja Kitty lähtevät salakuljetusaluksella Italiaan jossa heitä odottaa jo sovittu uusi tehtävä ja uusi elämä.
Midi-Pyrénées’n ammuskelut

| Midi-Pyrénées’n ammuskelut |
| --- | --- |
 Midi-Pyrénées’n sijainti
Paikka:  Toulouse ja Montauban, Midi-Pyrénées, Ranska
Ajankohta:  11.–19. maaliskuuta 2012
Iskutyyppi:  ammuskelut
Kuolleita:  7
Haavoittuneita:  4
Epäilty/epäillyt:  Mohamed Merah
Tekoväline:  Colt M1911   .45 ACP
Midi-Pyrénées’n ammuskelut olivat kolmen eri ampumavälikohtauksen sarja, jotka tapahtuivat Toulousessa ja Montaubanissa Midi-Pyrénées’n alueella Ranskassa maaliskuussa 2012. Kohteina olivat Ranskan armeijan sotilaat ja juutalaiskoulu. Tekijänä oli mielenterveysongelmista kärsinyt ääri-islamisti Mohammed Merah, joka kuoli tulitaistelussa poliisin 30-tuntisen piirityksen jälkeen.
Ammuskelut > 11. maaliskuuta

Ensimmäinen ampumistapaus tapahtui 11. maaliskuuta, kun laskuvarjojoukkojen islamilainen ylikersantti Imad Ibn-Ziaten ammuttiin kuntosalin edessä Toulousessa.
Ammuskelut > 15. maaliskuuta

Toisessa ampumistapauksessa 15. maaliskuuta surmattiin kaksi islamilaista ranskalaissotilasta, korpraali Abel Chennouf ja sotamies Mohamed Legouad, Montaubanin ostoskeskuksessa. Yksi sotilas haavoittui vakavasti.
Ammuskelut > 19. maaliskuuta

Kolmas hyökkäys tapahtui 19. maaliskuuta Ozar Hatorah-juutalaiskouluun surmaten rabin ja kolme lasta. Tämän kolmannen ampumisen jälkeen Ranskan hallitus nosti maan Vigipirate-terroriuhkatason maksimiin Midi-Pyrénées’ssä ja parissa sen viereisessä departementissa.Ampumavälikohtaus tapahtui kello 8.10 juuri, kun yksityisen Ozar Hatorahin koulun oppitunnit olivat alkamassa. Paikalle tuli mies skootterilla ja avasi tulen luokkiin meneviä oppilaita kohden. Joidenkin tietojen mukaan hän myös jahtasi oppilaita sisälle tappaen opettajan ja kolme lasta sekä vahingoittaen 17-vuotiasta oppilasta. Hän poistui paikalta mustalla tai valkoisella skootterilla.
Ammuskelut > 21. maaliskuuta

21. maaliskuuta poliisi aloitti epäillyn talon piirityksen. Piiritys aloitettiin poliisilähteiden mukaan kello kolmelta aamuyöllä. Poliisin mukaan epäilty oli raskaasti aseistettu algerialaissyntyinen ranskalainen 23-vuotias mies nimeltään Mohamed Merah, joka ilmoitti kuuluvansa al-Qaidaan. Kaksi ranskalaispoliisia haavoittui tulitaistelussa miehen kanssa.
Poliisi neuvotteli Merah’n kanssa radiopuhelimen kautta sekä joidenkin tietojen mukaan myös talon sisällä. 21.–22. maaliskuuta välisen yön aikana alueella kuultiin useita räjähdyksen ääniä. Useiden tietojen mukaan piiritysalueella tilanne oli rauhallinen. Myöskään viitteitä Merah’n kuolemasta ei ollut.
Ammuskelut > 22. maaliskuuta

22. maaliskuuta sarjamurhaajaksi epäilty mies kuoli poliisin rynnäköityä hänen asuntoonsa. Mies oli piiloutunut kylpyhuoneeseen. Hän ryntäsi ulos kylpyhuoneesta, tulitti kohti poliisia ja hyppäsi parvekkeelta ase kädessään ja kuoli kun poliisin tarkka-ampuja ampui häntä päähän.
Tekijä

Poliisi tunnisti ampujan 23-vuotiaaksi algerialaissyntyiseksi Ranskan kansalaiseksi Mohammed Merahiksi, joka oli viranomaisten tiedoissa pikkurikosten ja mielenterveysongelmien takia. Tutkijoiden mukaan Merah oli kääntynyt salafismiin ilmeisesti vankilassa, mikä johti sittemmin islamistiseen radikalisoitumiseen. Merah oli eronnut vaimostaan vain muutamia päiviä ennen tekojaan. Merahin 29-vuotias veli Abdelkader Merah pidätettiin ja sai syytteet avunannosta surmatekoihin.
Ranskan tiedustelupalvelun (DCRI) mukaan Merahin mielenterveysongemat olivat osasyy ampumisiin. Merah filmasi murhat ja koosti niistä videon, jota höysti musiikilla ja Koraanin säkeillä. Merah väitti olevansa yhteydessä terroristiverkosto al-Qaidaan. Vaikka väitettä ei ole pystytty vahvistamaan ja ranskalaisviranomaiset ovat sitä epäilleet, julisti Merah olevansa "mujahideen" ja saaneensa koulutusta Waziristanissa Pakistanin Taliban-liikkeeltä (Tehrik-e-Taliban Pakistan). Viranomaisten tiedossa oli kuitenkin ollut jo aiemmin, että Merah oli matkustanut Afganistaniin ja Pakistaniin. Merah sanoi tekojensa olleen kosto surmattujen palestiinalaislasten puolesta ja hyökänneensä ranskalaissotilaita vastaan, koska Ranska osallistuu Afganistanin sotaan. Mohamed Merah sai surmansa poliisien RAID-erikoisjoukkojen kanssa käydyssä tulitaistelussa 30-tuntisen piirityksen jälkeen.
Klarinettikonsertto (Copland)

Klarinettikonsertto on Aaron Coplandin vuosina 1947–1948 säveltämä kaksiosainen konsertto klarinetille, jousiorkesterille, harpulle ja pianolle. Ensimmäinen osa on Coplandin sävellysten joukossa erityisen lyyrinen ja melodinen; toinen osa on jazztyylinen. Teoksen tilasi Benny Goodman, jolle teos on myös omistettu. Klarinettikonserton kantaesittivät Goodman ja Fritz Reinerin johtama NBC:n sinfoniaorkesteri New Yorkissa 6. marraskuuta 1950.
Copland antoi klarinettikonserttonsa luonnosversion Goodmanille vuonna 1948. Goodman ehdotti teokseen muokkauksia, kuten joidenkin kohtien yksinkertaistamista ja joidenkin kohtien siirtämistä matalammalle tessituraan. Alkuperäinen versio konsertosta on Kongressin kirjastossa Washington DC:ssa; Charles Neidich teki konsertosta levytyksen alkuperäisen luonnosversion pohjalta. Boosey & Hawkes julkaisi Benny Goodmanin hyväksymän lopullisen version klarinettikonsertosta vuonna 1950. Lopullisen version käsikirjoitus on Juilliard Schoolin käsikirjoituskokoelmassa. Goodman teki klarinettikonsertosta levytyksen Coplandin itsensä johtamana; tässä historiallisessa levytyksessä Goodmania säestää Columbian sinfoniaorkesteri. Teoksesta on myös säilynyt 1960-luvulla tehty livevideonauhoitus, jossa Goodman tulkitsee teoksen Coplandin johtamien Los Angelesin filharmonikkojen kanssa.
Goodmanin ja Neidichin lisäksi teoksen levyttäneisiin klarinetisteihin ovat kuuluneet Stanley Drucker, Gary Gray, Martin Fröst, Sharon Kam, Richard Stoltzman ja Eddie Daniels. Coplandin klarinettikonserton kesto esitettynä on noin 18 minuuttia.
Osat

Slowly and expressively – Cadenza
Rather fast
Klarinettikonsertto (Hakola)

Kimmo Hakolan klarinettikonsertto kantaesitettiin kesällä 2001 Porvoon Suvisoitossa. Klarinetistina oli Kari Kriikku, joka on esittänyt teosta myös muualla Euroopassa.
Osat

Introduzione. Allegro con fuoco. Cadenza
Hidden Song
Allegro Farara
Khasene
Klarinettikonsertto nro 1 (Spohr)

Louis Spohr sävelsi ensimmäisen klarinettikonserttonsa c-mollissa (op. 26, 1808) saksalaiselle klarinetisti Johann Simon Hermstedtille. Teos esitettiin ensimmäistä kertaa 16. kesäkuuta 1809 Spohrin johdolla.
Konserton osat ovat:
Adagio – Allegro
Adagio
Rondo: Vivace
Orkesteri

2 huilua
2 oboea
2 fagottia
2 käyrätorvea
2 trumpettia
patarummut
jouset
Kaukasia 30 päivässä

| Kaukasia 30 päivässä |
| --- | --- |
Tyyli:  dokumentti
Kestoaika:  43–44 min
Pääosissa:  Ville Haapasalo
Alkuperämaa:  Suomi
Verkko:  Yle Teema
Esitetty:  7. tammikuuta 2015 – 11. maaliskuuta 2015
Tuotantokausia:  1
Jaksoja:  10
Tuotanto
Tuottaja(t):  Nanna Tulikoura
Vastaava(t) tuottaja(t):  Tuuve Piispa/ YLE; Eero Hietala, Ilkka Hynninen, Vera Olsson
Ohjaaja(t):  Nanna Tulikoura, kuvaaja ja 2. ohjaaja Ossi Käki, 2. kamera Lauri Autere
Käsikirjoittaja(t):  Nanna Tulikoura
Tuotantoyhtiö(t):  Aito Media Oy
Aiheesta muualla
IMDb 
Kaukasian geopoliittinen kartta.
Kaukasia 30 päivässä on tammikuun 7. päivänä 2015 alkanut kymmenosainen kulttuuriohjelmasarja, jossa seurataan Ville Haapasalon tutustumismatkaa Kaukasian seudulle. Sarja kuvattiin kesän ja syksyn 2014 aikana.
Ohjelmasarjassa tutustutaan Venäjän federaation hallitsemiin Pohjois-Kaukasuksen alueisiin ja tasavaltoihin sekä Georgiaan, Armeniaan ja Azerbaidžaniin.
Sarjan ensimmäinen jakso esitettiin tammikuun 7. päivänä 2015 kello 21.00–21.45 Yle Teema -kanavalla. Ohjelmasarjan jaksot uusitaan ensiesityksen jälkeen kahdesti samalla viikolla. Sarjan kaikki jaksot ovat katseltavissa Yle Areenassa huhtikuun 12. päivään 2015 saakka.
Jaksot

Ville Haapasalo liikkuu kuvausryhmineen jakson eri osissa erityisesti seuraavilla alueilla ja paikkakunnilla.
| Jakso | Aihe | Paikkakunnat | Ensiesitys | Linkki |
| --- | --- | --- | --- | --- |
| 1/10 | Sotši, Adygeia, Karatsai-Tserkessia | Sotši, Krasnodarin aluepiiri; Ponežukai, Teutšežin piiri, Adygeia;  (Futuro-talo), Dombain lomataajama Teberdan luonnonpuistossa,  Karatšajevskin kaupunkipiiri,  Karatšai-Tšerkessia | ke 7.1.2015 klo 21 | katso (poistuu su 12.4.2015) |
| 2/10 | Kabardi-Balkaria, Pohjois-Ossetia-Alania | Elbrus, Kabardi-Balkaria; Tsein laakso, Tsein maalaiskunta, Alagirin piiri, Pohjois-Ossetia-Alania | ke 14.1.2015 klo 21 | katso (poistuu su 12.4.2015) |
| 3/10 | Ingušia, Tšetšenia | Beslan, Pohjois-Ossetia-Alania; Magas, Ingušia; Groznyi, Tšetšenia | ke 21.1.2015 klo 21 | katso (poistuu su 12.4.2015) |
| 4/10 | Tšetšenia, Georgia | Itum-Kale (kylä), Itum-Kalen piiri, Tšetšenia; Tbilisi ja Etelä-Ossetian raja (miehityslinja), Georgia, | ke 28.1.2015 klo 21 | katso (poistuu su 12.4.2015) |
| 5/10 | Georgia | Adžaria, Georgia | ke 4.2.2015 klo 21 | katso (poistuu su 12.4.2015) |
| 6/10 | Georgia | Tšiatura, (Gori,) Tsqaltubo (Stalinin kylpylä) ja Batumi, Georgia | ke 11.2.2015 klo 21 | katso (poistuu su 12.4.2015) |
| 7/10 | Armenia | Jerevan; Kantšin jesidikylä (Կանչ, aiemmalta nimeltään Gyalto), Talinin piiri, Aragatsotn, Armenia | ke 18.2.2015 klo 21 | katso (poistuu su 12.4.2015) |
| 8/10 | Armenia | Sevanjärvi, Armenia | ke 25.2.2015 klo 21 | katso (poistuu su 12.4.2015) |
| 9/10 | Azerbaidžan | Baku;  molokaanien İvanovkan kolhoosi ja kylä, İsmayıllın piirikunta, Azerbaidžan | ke 4.2.2015 klo 21 | katso (poistuu su 12.4.2015) |
| 10/10 | Azerbaidžan | Naftalan, Şəki ja Baku, Azerbaidžan | ke 11.3.2015 klo 21 | katso (poistuu su 12.4.2015) (Arkistoitu – Internet Archive) |
Ohjelmasarjan tutustumiskohteita

Sotšin olympiakylä (jakso 1/10).
Elbrus, huippupaikka (2/10).
Ahmat Kadyrovin moskeija, Groznyi (4/10).